|  |
| --- |
| PRITARTA |
| Klaipėdos miesto savivaldybės tarybos |
| 2022 m. balandžio 14 d.sprendimu Nr. T1-109 |

**BENDRADARBIAVIMO SUTARTIS**

Nr.

Klaipėda

AB „Klaipėdos vanduo“ (toliau – „Klaipėdos vanduo“), atstovaujama generalinio direktoriaus Benito Joniko, veikiančio pagal bendrovės įstatus,

AB „Grigeo Klaipėda“ (toliau – Bendrovė), atstovaujama generalinio direktoriaus Tomo Eikino, veikiančio pagal Bendrovės įstatus, ir

Klaipėdos miesto savivaldybė (toliau – Savivaldybė), atstovaujama Klaipėdos miesto savivaldybės mero Vytauto Grubliausko,

„Klaipėdos vanduo“, Bendrovė ir Savivaldybė toliau kartu vadinamos Šalimis, o kiekviena atskirai – Šalimi,

atsižvelgdamos į tai, kad:

1. Bendrovė 2021-06-16 raštu Nr. SK/2021-71 kreipėsi į Aplinkos apsaugos departamentą (toliau – AAD) dėl išankstinio pritarimo gavimo ir aplinkos atkūrimo priemonių taikymo, kuriuo pateikė prašymą duoti pritarimą parengti ir įgyvendinti aplinkos atkūrimo priemonę – nendrių pjovimą Kuršių marių pakrantėse (toliau – Aplinkos atkūrimo priemonė);
2. AAD 2021-08-27 raštu Nr. (5.3)-AD5-16478,  2021-10-05 raštu Nr. (5.3)-AD5-19332, 2021-12-06 raštu Nr. (5.3)-AD-24066 pasiūlė Bendrovei svarstyti papildomą Aplinkos atkūrimo priemonę – AB „Klaipėdos vanduo“ paviršinių nuotekų infrastruktūros rekonstrukcijos / modernizavimo galimybes (toliau – Papildoma aplinkos atkūrimo priemonė);
3. Klaipėdos miesto savivaldybės taryba 2022 m. sausio 20 d. sprendimu Nr. T2-11 „Dėl Klaipėdos miesto savivaldybės turto investavimo ir akcinės bendrovės AB „Klaipėdos vanduo“ įstatinio kapitalo didinimo“ nusprendė perduoti Klaipėdos miesto savivaldybei nuosavybės teise priklausantį ilgalaikį materialųjį turtą (paviršinių nuotekų tinklus) „Klaipėdos vanduo“ nuosavybėn;
4. Klaipėdos miesto savivaldybės taryba ir Klaipėdos miesto savivaldybės administracija yra suinteresuotos Klaipėdos miesto paviršinių nuotekų infrastruktūros rekonstrukcijos ir modernizavimo infrastruktūros plėtra, įgyvendinant geriamojo vandens tiekimo ir nuotekų tvarkymo infrastruktūros planą;
5. Valstybės kontrolės 2020 m. lapkričio 19 d. valstybinio audito ataskaitoje „Vandens tiekimas ir nuotekų tvarkymas“ Nr. VAE-12 pateiktas savivaldybėms rekomendacijas;
6. Geriamojo vandens tiekimo ir nuotekų tvarkymo paslaugos yra viešosios paslaugos, lemiančios aplinkos ir žmonių gyvenimo kokybę;
7. Miesto nuotekų valymo direktyva įpareigoja ES šalis tankiai apgyvendintose teritorijose (aglomeracijose) visas susidariusias nuotekas tvarkyti centralizuotai;
8. Šalys vykdė viešas konsultacijas dėl AB „Klaipėdos vanduo“ paviršinių nuotekų infrastruktūros rekonstrukcijos / modernizavimo veiksmingo sprendimo būdo, skirto pagerinti Kuršių marių (sąsiaurio) vandens ekologinę būklę;

Šalys susitarė dėl bendradarbiavimo sąlygų (įsipareigojimų) vykdant Papildomą aplinkos atkūrimo priemonę – gerinti Kuršių marių (sąsiaurio) vandens ekologinę būklę toliau nurodytomis sąlygomis, terminais ir tvarka, sudarydamos šią Bendradarbiavimo sutartį (toliau – Sutartis).

**I. SUTARTIES DALYKAS IR ŠALIŲ ĮSIPAREIGOJIMAI**

* 1. Šalys susitaria parengti ir įgyvendinti AB „Klaipėdos vanduo“ paviršinių nuotekų valymo įrenginių statybų ir eksploatavimo programą (toliau – Programa).
  2. Programos įgyvendinimo tikslais „Klaipėdos vanduo“, bendradarbiaudamas su Savivaldybe, įsipareigoja:
  3. identifikuoti prioriteto tvarka 2–3 „Klaipėdos vanduo“ nuosavybės teise valdomus paviršinių nuotekų tinklus, kurių dalyse (vietose) Programos įgyvendinimo tikslais būtų įrengti paviršinių nuotekų valymo įrenginiai;
  4. parengti ir patvirtinti paviršinių nuotekų valymo įrenginių technines sąlygas ir (ar) gauti visus reikalingus atsakingų institucijų leidimus ir (ar) sutikimus projektavimo darbams atlikti;
  5. pasitelkdamas trečiuosius asmenis (projektuotojus), parengti paviršinių nuotekų valymo įrenginių techninius projektus;
  6. suderinti paviršinių nuotekų valymo įrenginių techninius projektus su kompetentingomis institucijomis ir gauti statybą leidžiančius dokumentus;
  7. pasitelkdamas trečiuosius asmenis (rangovus), atlikti paviršinių nuotekų valymo įrenginių statybos darbus;
  8. atlikti visus reikalingus darbus, susijusius su pagal Programą pastatytų ir įrengtų paviršinių nuotekų valymo įrenginių pripažinimu tinkamais naudoti ir (ar) tinkamais eksploatuoti;
  9. tinkamai ir nepertraukiamai valdyti ir eksploatuoti paviršinių nuotekų valymo įrenginius;
  10. suderinti su Bendrove iš anksto (gauti jos rašytinį pritarimą) visas išlaidas, susijusias su šios Sutarties 2.3 ir 2.5 papunkčiuose numatytų paviršinių nuotekų valymo įrenginių projektavimo ir statybos darbų atlikimu.
  11. Programos įgyvendinimo tikslais Bendrovė įsipareigoja sąskaitų kompensavimo principu atlyginti visas išlaidas, susijusias su šios Sutarties 2.3 ir 2.5 papunkčiuose numatytų paviršinių nuotekų valymo įrenginių projektavimo ir statybos darbų atlikimu.
  12. Programoje numatytų priemonių įgyvendinimo būdas ir aprašymas, siektini rezultatai, Programos vykdymo rezultatų stebėsenos (monitoringo) priemonės sudarys Papildomos aplinkos atkūrimo priemonės įgyvendinimo planą, kuriam yra būtinas (privalomas) AAD pritarimas (sutikimas).
  13. Šalys susitaria, kad „Klaipėdos vanduo“ užtikrins Bendrovei, įgyvendinančiai aplinkos atkūrimo priemonę, galimybę atlikti paviršinių nuotekų valymo įrenginių projektavimo, statybos ir įrengimo darbų stebėseną pagal patvirtintą Programą.
  14. Šalys susitaria, kad „Klaipėdos vanduo“ teiks informaciją ir (ar) dalykines konsultacijas dėl Programoje numatytų priemonių įgyvendinimo Bendrovei ir, esant poreikiui, AAD, Aplinkos apsaugos agentūrai ir kitoms valstybinėms institucijoms, atsakingoms už Papildomos aplinkos atkūrimo priemonės įgyvendinimo priežiūrą.
  15. Šalys susitaria, kad Savivaldybė teiks „Klaipėdos vanduo“ ir Bendrovei visą reikalingą dalykinę ir metodinę pagalbą, informaciją, susijusią su Sutarties 2.1–2.8 papunkčių įgyvendinimu, siekiant, kad būtų įrengti paviršinių nuotekų valymo įrenginiai ir tinkamai bei efektyviai vykdomi pagal Sutartį prisiimti kiti įsipareigojimai.
  16. Šalys susitaria, kad vykdydamos šią Sutartį laikysis sąžiningumo, lygiateisiškumo, bendradarbiavimo principų, nusistovėjusios profesinės praktikos reikalavimų.

**II. PROGRAMOS SUDERINIMO IR ĮGYVENDINIMO TERMINAI**

1. Šalys susitaria geranoriškai bendradarbiauti siekdamos, kad:

9.1. Programa būtų parengta ir suderinta tarp Šalių iki 2022 m. gegužės 1 d.

9.2. Nuotekų valymo įrenginiai būtų pastatyti Programoje nustatyta tvarka ir terminais.

**III. BENDRADARBIAVIMO IR PROGRAMOS ĮGYVENDINIMO VIEŠINIMAS**

1. Šalys susitaria, kad informacija apie šios Sutarties pasirašymą, Šalių bendradarbiavimą šios Sutarties pagrindu, Programos įgyvendinimą, eigą, atskirus etapus bus viešinama Šalių iš anksto raštu (įskaitant elektroniniu paštu) sutartu būdu ir priemonėmis (informacinėmis lentomis, straipsniais spaudoje, viešinimo renginiais ir pan.), kurie sudarys sąlygas informacijos vartotojams žinoti, kad „Klaipėdos vanduo“ paviršinių nuotekų valymo įrenginių statybos ir įrengimo darbai, gerinant Kuršių marių (sąsiaurio) vandens būklės ekologinį potencialą, vykdomas Bendrovei, Savivaldybei ir „Klaipėdos vanduo“ bendradarbiaujant, ir informuoti visuomenę apie siekiamus bei pasiektus rezultatus.
2. Bendrovė įsipareigoja apmokėti visas su Sutarties 10 punkte nurodytu viešinimu susijusias iš anksto Šalių sutartas išlaidas.

**IV. KONFIDENCIALUMAS IR ASMENS DUOMENŲ APSAUGA**

1. Šalys susitaria laikyti paslaptyje ir neatskleisti trečioms šalims Sutarties vykdymo metu gautos ir su Sutarties vykdymu susijusios konfidencialios informacijos, išskyrus Sutarties III skyriuje numatytus atvejus, taip pat atvejus, kai Šalys bendrai susitaria informuoti apie tai žiniasklaidą ar kitas trečiąsias šalis arba tokios informacijos atskleidimas yra privalomas pagal galiojančius teisės aktus.
2. Konfidencialumo reikalavimas nebus taikomas informacijai, kuri jos atskleidimo metu jau buvo viešai žinoma.
3. Nepaisydamos šiame Sutarties skyriuje Šalių patvirtinto konfidencialumo įsipareigojimo, Šalys turi teisę atskleisti konfidencialią informaciją savo darbuotojams bei konsultantams, tiesiogiai dalyvaujantiems šios Sutarties vykdymo procese, taip pat Bendrovė turi teisę pateikti informaciją apie šios Sutarties sudarymą, jos turinį, Šalių bendradarbiavimą šios Sutarties pagrindu valstybinėms institucijoms (įskaitant, bet neapsiribojant, teismu, Aplinkos apsaugos agentūra, AAD, Aplinkos ministerija). Šalys atsako už savo darbuotojų, konsultantų ar kitų atstovų padarytus šio konfidencialumo įsipareigojimo pažeidimus.
4. Šalys, vykdydamos Sutartį ir tvarkydamos viena iš kitos gaunamus asmens duomenis, įskaitant, bet neapsiribojant, darbuotojų, įgaliotinių, valdymo organo narių ir kitų atstovų vardus, pavardes, kontaktinius duomenis (darbo tel. Nr., darbo el. pašto adresas, darbovietės adresas), užimamas pareigas ir pan., įsipareigoja laikytis Bendrojo duomenų apsaugos reglamento (ES) 2016/679, Lietuvos Respublikos asmens duomenų teisinės apsaugos įstatymo ir kitų teisės aktų, reglamentuojančių asmens duomenų tvarkymą.
5. Vienos Šalies pateikti asmens duomenys kitai Šaliai turi būti saugomi visą Sutarties galiojimo bei Sutarties ir su Sutarties vykdymu susijusių dokumentų minimalų saugojimo laikotarpį, kaip numatyta Lietuvos Respublikos teisės aktuose ir (ar) lokaliniuose Šalies teisės aktuose.

**V. KITOS SUTARTIES SĄLYGOS**

1. Sutartis įsigalioja įvykus toliau nurodytoms išankstinėms sąlygoms:
   1. AAD suteiks raštišką pritarimą (sutikimą) Papildomos aplinkos atkūrimo priemonės įgyvendinimo planui teisės aktų nustatyta tvarka.
   2. Klaipėdos miesto savivaldybės taryba pritars Sutarčiai. Tuo atveju, jei šiame Sutarties punkte nurodytas pritarimas nebus gautas, Sutartis neįsigalios tik ta apimtimi, kiek ji reglamentuoja Savivaldybės dalyvavimą joje.
2. Tuo atveju, jei AAD, duodamas 17.1 papunktyje nurodytą pritarimą (sutikimą) Papildomos aplinkos atkūrimo priemonės įgyvendinimo planui, nustatys papildomas (naujas) sąlygas, kurios nebuvo nustatytos Sutartyje ir (ar) Programoje ir (ar) kitaip reikšmingai apsunkins ir (ar) padarys praktiškai neįmanomą ir (ar) finansiškai nepakeliamą Papildomos aplinkos atkūrimo priemonės įgyvendinimo plano vykdymą (realizavimą), Bendrovė turi teisę vienašališkai nutraukti šią Sutartį ar sustabdyti jos vykdymą, apie tai raštu informuodama „Klaipėdos vanduo“ ir Savivaldybę prieš 10 darbo dienų.
3. Sutartis gali būti keičiama tik raštišku Šalių susitarimu.
4. Bendrovė turi teisę bet kuriuo metu vienašališkai nutraukti šią Sutartį ar sustabdyti jos vykdymą, apie numatomą Sutarties nutraukimą ar jos vykdymo sustabdymą raštu prieš 10 darbo dienų informuodama „Klaipėdos vanduo“ ir Savivaldybę. Sutarties nutraukimas neatleidžia Bendrovės nuo prievolės atlyginti išlaidas pagal Sutarties 3 punktą, jeigu paviršinių nuotekų valymo įrenginių projektavimo ir statybos darbų pirkimas bus pradėtas iki Sutarties nutraukimo.
5. „Klaipėdos vanduo“ turi teisę bet kuriuo metu vienašališkai nutraukti šią Sutartį, jei Šalims nepavyks tinkamai susitarti dėl Programos uždavinių, tikslų ir Bendrovės skiriamo finansavimo Programai įgyvendinti, raštu informuodama Bendrovę ir Savivaldybę prieš 10 darbo dienų iki Sutarties nutraukimo.
6. Už Sutarties vykdymą iš „Klaipėdos vanduo“ pusės atsakingas asmuo – Gamybos departamento direktorius Vaidotas Girdvainis, el. p. vaidotas.girdvainis@vanduo.lt, mob. 8  685 11 297.
7. Už Sutarties vykdymą iš Bendrovės pusės atsakingas asmuo – technikos direktorius Audrius Ozolas, el. p. audrius.ozolas@grigeo.lt, mob. 8 628 02 398.
8. Už Sutarties vykdymą iš Savivaldybės pusės atsakingas asmuo – Andrius Kačalinas, el. p. andrius.kacalinas@klaipeda.lt, mob. 8 611 21 097.
9. Kiekvienas ginčas, kylantis iš šios Sutarties ar su ja susijęs, sprendžiamas derybų būdu. Nepavykus ginčo išspręsti taikiai, ginčas sprendžiamas teisės aktų nustatyta tvarka.
10. Visi Sutarties pakeitimai ir priedai yra neatskiriama šios Sutarties dalis.
11. Sutarties pasirašymo metu prie jos pridedamas priedas – Preliminarus AB „Klaipėdos vanduo“ paviršinių nuotekų valymo įrenginių įrengimo planas (schema).

**VI. ŠALIŲ REKVIZITAI**

|  |  |
| --- | --- |
| **„KLAIPĖDOS VANDUO“**  AB „Klaipėdos vanduo“  Juridinio asmens kodas 140089260  PVM mokėtojo kodas LT400892610  Ryšininkų g. 11, LT-91116 Klaipėda  Tel. (8 46) 46 61 71  El. paštas info@vabduo.lt  A. s. LT307044060000765179  AB SEB bankas | **BENDROVĖ**  AB „Grigeo Klaipėda“  Juridinio asmens kodas 141011268  PVM mokėtojo kodas LT410112610  Nemuno g. 2, Klaipėda  Tel. (8 46) 39 56 01  El. paštas info.klaipėda@grigeo.lt  A. s. LT30 7300 0100 0233 0814  „Swedbank“, AB |
| Generalinis direktorius    Benitas Jonikas | Generalinis direktorius  Tomas Eikinas |

|  |
| --- |
| **SAVIVALDYBĖ**  Klaipėdos miesto savivaldybė  Kodas 111100775  Liepų g. 11, Klaipėda  Tel. (8 46) 39 60 01  El. paštas meras@klaipeda.lt |
| Savivaldybės meras  Vytautas Grubliauskas |